Blaze7451/Wiki-th-20250601 huggingface dataset:
ไนเตรต

ไนเตรต ในทางอนินทรีย์เคมีเป็นเกลือของกรดไนตริก ไนเตรตไอออน เป็น พอลิอะตอมิกไอออน (polyatomic ion) ซึ่งมีสูตรเอมไพริกัล ดังนี้ NO3− และมีน้ำหนักโมเลกุลเท่ากับ 62.01 ดัลตัน (daltons) มันเป็นด่างร่วม (conjugate) ของกรดไนตริก ไนเตรตไอออนมีโครงสร้างเป็นสามเหลี่ยมแบนราบ (trigonal planar-โดยแต่ละออร์บิทัลทำมุมกัน 120 องศา) และสามารถแทนด้วยลูกผสม (hybrid) ดังรูปข้างล่างนี้
300px
เกลือไนเตรตเกิดเมื่อไอออนประจุไฟฟ้าบวกเข้าเชื่อมต่อกับอะตอมของออกซิเจน ประจุไฟฟ้าลบตัวหนึ่งของไนเตรตไอออน

**ประโยชน์ (Uses)**
ไนเตรต เช่น โพแทสเซียมไนเตรต (ซอลต์ปีเตอร์) และ แอมโมเนียมไนเตรต (ammonium nitrate) เป็นแหล่งสำคัญของ ไนโตรเจน ใน ปุ๋ย ไนเตรตจะต้องถูกใช้อย่างรวดเร็วโดยพืชเพราะมันจะสูญเสียง่ายจากการซึมชะละลาย (leaching) หรือกระบวนการเปลี่ยนไนเตรตเป็นไนโตรเจน (denitrification) โดยแบคทีเรียมลพิษของไนเตรตได้กลายไปเป็นปัญหาสิ่งแวดล้อม (environmentalism issue) ในแม่น้ำและ มหาสมุทร ตัวอย่างแม่น้ำที่มีระดับไนเตรตสูงติดอันดับโลกได้แก่- เคาน์ตีแบล็กฮอก (Black Hawk County) ในรัฐไอโอวา กรีนพาร์ตี (Green Party)- แม่น้ำซีดาร์ (รัฐไอโอวา)
ไนเตรตเป็นออกซิไดซิ่งเอเจนต์ที่ดี เมื่อผสมกับไฮโดรคาร์บอน หรือคาร์โบไฮเดรต ไนเตรตสามารถทำให้ส่วนผสมเกิดเปลวไฟหรือระเบิดได้ ตัวอย่างเช่นโพแทสเซียมไนเตรตเป็นออกซิไดซิ่งในดินปืน
ในทางการแพทย์ไนเตรตอินทรีย์ เช่น ไนโตรกลีเซอรีน (nitroglycerin) ไอโซซอร์ไบด์โมโนไนเตรต (ISMN) และ ไอโซซอร์ไบด์ไดไนเตรต (ISDN) ใช้ประโยชน์เฉพาะในการป้องกันและรักษาอาการปวดเค้นหัวใจ (angina pectoris) แต่อย่างไรก็ดีมันก็อาจเกิดปฏิกิริยาผลข้างเคียงได้หากรับประทานหลังใช้ยาซิลเดนาฟิลซิเตรต (sildenafil citrate-Viagra) หรือยาประเภทเดียวกันในระยะเวลา 24 ชั่วโมง

**แหล่งข้อมูลอื่น**
  Case Studies in Environmental Medicine - Nitrate/Nitrite Toxicity date=2006-01-01 -  Computational Chemistry Wiki date=2006-10-02 
หมวดหมู่:แอนไอออนที่ไม่โคออร์ดิเนต
หมวดหมู่:ออกโซแอนไอออน

หมวดหมู่:การเผาผลาญไนโตรเจน
โมเมนต์

ในทางฟิสิกส์ คำว่า โมเมนต์ (moment) อาจหมายถึงหลายแนวคิดที่แตกต่างกันดังนี้- โมเมนต์ของแรง (moment of force) หรือเรียกเพียง โมเมนต์ คือแนวโน้มของแรงที่ทำให้วัตถุหนึ่งบิดหรือหมุนไป เป็นแนวคิดพื้นฐานสำคัญในวิศวกรรมศาสตร์และฟิสิกส์ (กลศาสตร์และวิศวกรรมโยธา ให้ความหมายคำว่า "โมเมนต์" กับ "แรงบิด/ทอร์ก" ต่างกัน ในขณะที่ฟิสิกส์ถือว่าเหมือนกัน)
** แขนโมเมนต์ (moment arm) คือปริมาณชนิดหนึ่งที่ใช้คำนวณโมเมนต์ของแรง ดูที่บทความ แรงบิด (torque)
** หลักการของโมเมนต์ (the principle of moment) คือทฤษฎีบทเกี่ยวกับโมเมนต์ของแรง ดูที่บทความ แรงบิด
** โมเมนต์แท้ (pure moment) คือโมเมนต์ของแรงชนิดพิเศษอย่างหนึ่ง ดูที่บทความ แรงคู่ควบ (couple)- โมเมนต์ของเวกเตอร์ (moment of vector) คือนัยทั่วไปของแนวคิดโมเมนต์ของแรง โมเมนต์ M ของเวกเตอร์ B รอบจุด A หาได้จาก
:
เมื่อ rAB คือเวกเตอร์จากจุด A ไปยังจุดที่เวกเตอร์ B กระทำ และเครื่องหมาย × หมายถึงผลคูณไขว้ของเวกเตอร์
ดังนั้น M อาจกล่าวได้ว่าเป็น "โมเมนต์ M ที่เกี่ยวข้องกับแกนซึ่งวิ่งผ่านจุด A" หรือเรียกสั้น ๆ ว่า "โมเมนต์ M รอบจุด A" ถ้าจุด A เป็นจุดกำเนิด (หรือบริบทที่เกี่ยวกับแกนหายไป) เราจึงสามารถเรียกได้ว่าเป็น โมเมนต์ เฉย ๆ และถ้า B เป็นเวกเตอร์ของแรง โมเมนต์ของแรงก็จะเป็นแรงบิดตามที่อธิบายไว้แล้วข้างต้น- โมเมนต์ความเฉื่อย (moment of inertia) คือแนวคิดของการเคลื่อนที่แบบหมุนที่คล้ายกัน แต่แสดงในมุมมองของมวล
:- โมเมนตัมเชิงมุม (angular momentum) คือแนวคิดเชิงการหมุนของโมเมนตัม (ในอดีตโมเมนตัมเชิงมุมเคยเรียกว่า "โมเมนต์ของโมเมนตัม")
:- โมเมนต์แม่เหล็ก (magnetic moment) คือโมเมนต์ขั้วคู่ (dipole) ใช้วัดความเข้มข้นและทิศทางของแหล่งแม่เหล็ก
:
หมวดหมู่:ปริมาณทางกายภาพ
กระเป๋ามิติที่ 4

กระเป๋ามิติที่ 4 หรือ กระเป๋าวิเศษ (Yojigenpoketto) เป็นหนึ่งในของวิเศษของโดราเอมอน ซึ่งปรากฏอยู่ในการ์ตูนเรื่องโดราเอมอน เป็นอุปกรณ์สำหรับเก็บของวิเศษอื่นๆ ทั้งหลายจากโลกอนาคต เป็นกระเป๋ารูปครึ่งวงกลมสีขาว ติดอยู่บนหน้าท้องของโดราเอมอน ขนาดเล็ก แต่สามารถจุของได้มากกว่าขนาดที่เห็น เพราะของที่ใส่ลงในกระเป๋าจะเชื่อมโยงกับมิติที่ 4 ทำให้ใส่สิ่งของได้มากมายไม่จำกัด โดเรมอนมีกระเป๋าสำรองและจะเก็บไว้ที่ตู้เก็บของในห้องนอนของโนบิตะ (ที่นอนของโดราเอมอน) แม้แต่ตัวของโดราเอมอน ยังสามารถเข้าไปในกระเป๋ามิติที่ 4 ได้

**ดูเพิ่ม**
 รายชื่อของวิเศษของโดราเอมอน
หมวดหมู่:ของวิเศษของโดราเอมอน
อะโดบี ดรีมวีฟเวอร์

อะโดบี ดรีมวีฟเวอร์ (Adobe Dreamweaver) หรือชื่อเดิมคือ แมโครมีเดีย ดรีมวีฟเวอร์ (Macromedia Dreamweaver) เป็นโปรแกรมแก้ไข HTML พัฒนาโดยบริษัทแมโครมีเดีย (ปัจจุบันควบกิจการรวมกับบริษัท อะโดบีซิสเต็มส์) สำหรับการออกแบบเว็บไซต์ในรูปแบบ WYSIWYG กับการควบคุมของส่วนแก้ไขรหัส HTML
ในการพัฒนาโปรแกรมที่มีการรวมทั้งสองแบบเข้าด้วยกันแบบนี้ ทำให้ ดรีมวีฟเวอร์เป็นโปรแกรมที่แตกต่างจากโปรแกรมอื่น ๆ ในประเภทเดียวกัน ในช่วงปลายปีทศวรรษ 2533 จนถึงปีพ.ศ. 2544 ดรีมวีฟเวอร์มีสัดส่วนตลาดโปรแกรมแก้ไข HTML อยู่มากกว่า 70%  
ดรีมวีฟเวอร์มีทั้งในระบบปฏิบัติการแมคอินทอช และไมโครซอฟท์วินโดวส์ ดรีมวีฟเวอร์ยังสามารถทำงานบนระบบปฏิบัติการแบบยูนิกซ์ ผ่านโปรแกรมจำลองอย่าง WINEได้ รุ่นล่าสุดคือ ดรีมวีฟเวอร์ CC (2017)
อนึ่ง คำว่า Dreamweaver หรือ ดรีมวีฟเวอร์  หมายถึง  ทอฝัน หรือ สานฝัน ในภาษาอังกฤษ  

**การทำงาน**

**การทำงานกับภาษาต่าง ๆ**
ดรีมวีฟเวอร์ สามารถทำงานกับภาษาคอมพิวเตอร์ในการเขียนเว็บไซต์แบบไดนามิค ซึ่งมีการใช้ HTML เป็นตัวแสดงผลของเอกสาร เช่น ASP, ASP.NET, PHP, JSP และ ColdFusion รวมถึงการจัดการฐานข้อมูลต่าง ๆ อีกด้วย และในเวอร์ชันล่าสุด (เวอร์ชัน 8) ยังสามารถทำงานร่วมกับ XML และ CSS ได้อย่างง่ายดาย

**มุมมองในการทำงานกับ ดรีมวิฟเวอร์**
 มุมมองแบบ Code เป็นมุมมองที่ใช้ในการแก้ไขโค้ด HTML หากผู้ที่จะใช้มุมมอง Code ในการจัดการกับไฟล์ต้องมีความรู้เกี่ยวกับโค้ดHTML - มุมมองแบบ split เป็นมุมมองที่แสดงให้เห็นทั้งโค้ด HTML และมุมมองปรกติ ซึ่งจะบอกให้ทราบว่าการทำงานกับไฟล์ ขณะนั้นอยู่ในส่วนใดของโค้ด HTML กับมุมมองปกติ- มุมมองแบบ Design เป็นมุมมองการทำงานปกติแสดงเหมือนจริงของเอกสารเว็บเพจ

**การจัดการไฟล์**
ดรีมวีฟเวอร์ยังสามารถทำงานในการจัดการไฟล์ได้ ทั้งจัดการไฟล์ภายในเว็บไซต์ของตน หรือจัดการเว็บไซต์บนเซิร์ฟเวอร์ ผ่าน FTP

**ดูเพิ่ม**
 รายชื่อโปรแกรมแก้ไข HTML

**อ้างอิง**

**แหล่งข้อมูลอื่น**
  สอน Dreamweaver date=2020-08-16  -  เว็บไซต์อย่างเป็นทางการของ Dreamweaver-  VDO สอน Dreamweaver (ภาษาไทย)-  ฟรีสอน Dreamweaver ตั้งแต่เบื้องต้นถึงขั้นสูง (ภาษาไทย)-  สอน Dreamweaver MX date=2009-02-22  (ภาษาไทย)-  ส่วนขยายของ Macromedia Dreamweaver-  จุดเด่นของโปรแกรมดรีมวีฟเวอร์ date=2007-10-08 -  ความสามารถของโปรแกรมแมโครมีเดียดรีมวีฟเวอร์ -  VDO สอนการใช้งาน ภาษาไทย -  บทความสอนการใช้งาน ภาษาไทย 
หมวดหมู่:ซอฟต์แวร์ของอะโดบี
หมวดหมู่:อะโดบีซิสเต็มส์
หมวดหมู่:อะโดบี ครีเอทีฟ สวีท
วิกิพีเดีย:บทความการ์ตูนคัดสรร/มกราคม 2549

นินจาคาถาโอ้โฮเฮะ หรือ นารุโตะ (ญี่ปุ่น: ナルト, นะรุโตะ) เป็นการ์ตูนนินจา ผลงานของมาซาชิ คิชิโมโตะ ในทั้งรูปแบบหนังสือการ์ตูน และภาพยนตร์การ์ตูนชุด  ตีพิมพ์ครั้งแรกในปี พ.ศ. 2542 ในนิตยสารโชเนนจัมป์ ในประเทศญี่ปุ่น โดยมีโครงเรื่องเดิิมมาจากผลงานที่คิชิโมโต้เคยเสนอให้สำนักพิมพ์ในปี 2540 อ่านต่อ...
จักรพรรดิฟรีดริชที่ 3 แห่งเยอรมนี

จักรพรรดิฟรีดริชที่ 3 (Friedrich III) หรือพระนามเต็มคือ ฟรีดริช วิลเฮ็ล์ม นิคโคเลาส์ คาร์ล แห่งปรัสเซีย (Friedrich Wilhelm Nikolaus Karl von Preußen) เป็นจักรพรรดิเยอรมันและกษัตริย์แห่งปรัสเซียในปีค.ศ. 1888
พระองค์เป็นโอรสของจักรพรรดิวิลเฮ็ล์มที่ 1 และเอากุสทาแห่งซัคเซิน-ไวมาร์-ไอเซอนัค พระบิดาของพระองค์เป็นเชษฐาของพระเจ้าฟรีดริช วิลเฮ็ล์มที่ 4 แห่งปรัสเซีย
ใน ค.ศ. 1858 พระองค์ได้สมรสกับเจ้าหญิงวิกตอเรียแห่งสหราชอาณาจักรและไอร์แลนด์ พระราชธิดาองค์โตของพระราชินีวิกทอเรียและเจ้าชายอัลเบิร์ตแห่งเซ็ก-โคเบิร์ก-โกธา ทั้งคู่มีโอรสธิดาด้วยกันถึง 8 พระองค์ คือ เจ้าชายวิลเฮ็ล์ม (ค.ศ. 1859) เจ้าหญิงคาโรธีน (ค.ศ. 1860) เจ้าชายเฮดริช (ค.ศ. 1862) เจ้าชายซิกจิสมูท (ค.ศ. 1864) เจ้าหญิงวิกทอเรีย (ค.ศ. 1866) เจ้าชายวาดิเมียร์ (ค.ศ. 1868) เจ้าหญิงโซเฟีย (ค.ศ. 1870) และเจ้าหญิงมากาเร็ต (ค.ศ. 1872)
ใน ค.ศ. 1861 พระบิดาของพระองค์ เจ้าชายวิลเฮ็ล์มที่ 1 ขึ้นเป็นกษัตริย์แห่งปรัสเซีย และพระองค์ได้รับสถาปนาเป็นมกุฏราชกุมาร. พระองค์ได้บังคับบัญชากองทัพในสงครามออสเตรีย-ปรัสเซีย ใน ค.ศ. 1866 และสงครามฝรั่งเศส-ปรัสเซีย ใน ค.ศ. 1871

**พระโอรส-ธิดา**

**ฐานันดรและพระอิสริยยศ**
1888

ฟ
หมวดหมู่:จักรพรรดิเยอรมัน
หมวดหมู่:พระมหากษัตริย์ปรัสเซีย
หมวดหมู่:พระมหากษัตริย์เยอรมนี
หมวดหมู่:มกุฎราชกุมารแห่งปรัสเซีย
หมวดหมู่:มกุฎราชกุมารแห่งจักรวรรดิเยอรมัน
หมวดหมู่:ราชวงศ์โฮเอินท์ซ็อลเลิร์น
หมวดหมู่:บุคคลจากพ็อทซ์ดัม
หมวดหมู่:เสียชีวิตจากมะเร็ง
หมวดหมู่:ทหารในสงครามฝรั่งเศส-ปรัสเซีย
หมวดหมู่:จอมพลแห่งปรัสเซีย
หมวดหมู่:จอมพลแห่งจักรวรรดิเยอรมัน
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในจักรพรรดิวิลเฮ็ล์มที่ 1 แห่งเยอรมนี
สะพานกรุงเทพ

สะพานกรุงเทพขณะเปิดให้เรือผ่าน
สะพานกรุงเทพ เป็นสะพานข้ามแม่น้ำเจ้าพระยาแห่งที่ 3 ต่อจากสะพานพระราม 6 และสะพานพระพุทธยอดฟ้า ถือเป็นสะพานโยกเพียงแห่งเดียวในเอเชียตะวันออกเฉียงใต้ที่ยังเปิด-ปิดได้อยู่ เชื่อมระหว่างบริเวณสี่แยกถนนตก เขตบางคอแหลมทางฝั่งพระนคร กับบริเวณสี่แยกบุคคโลในพื้นที่เขตธนบุรีทางฝั่งธนบุรี ใช้ในการคมนาคมทางบกข้ามแม่น้ำเจ้าพระยาและปิด-เปิด ให้เรือเข้าออก ลักษณะการก่อสร้างเป็นแบบคอนกรีตอัดแรง โดยวิธีการอิสระซึ่งยาวที่สุดในประเทศไทย มีช่องทางจราจร 4 ช่อง ความยาวสะพาน 350.80 เมตร ช่วงกลางน้ำยาว 226 เมตร เริ่มเปิดใช้งานเมื่อวันที่ 24 มิถุนายน พ.ศ. 2502 ปัจจุบันอยู่ในความรับผิดชอบของกรมทางหลวงชนบท
ปัจจุบัน สะพานยังเปิด-ปิดเพื่อให้เรือสินค้าที่แล่นเข้าออกเป็นประจำผ่าน แต่เมื่อมีการเปิด-ปิดสะพาน ก็ต้องมีการปิดการจราจร ทำให้เกิดปัญหาจราจรติดขัดเป็นอันมาก อีกทั้งเป็นสะพานที่อายุกว่า 50 ปี ทำให้มีปัญหาด้านกลไกเปิด-ปิดสะพานอยู่บ่อยครั้ง รัฐบาลจึงทุ่มงบสร้างสะพานที่สูงพอให้เรือสินค้าแล่นผ่านได้เพื่อบรรเทาปัญหาการจราจร สะพานนั้นคือ สะพานพระราม 3

**ข้อมูลทั่วไป**
 วันที่ทำการก่อสร้าง : วันที่ 31 สิงหาคม พ.ศ. 2497 แล้วเสร็จปลายปี พ.ศ. 2500 - วันเปิดการจราจร : วันที่ 24 มิถุนายน พ.ศ. 2502 (ค.ศ. 1959) - บริษัทที่ทำการก่อสร้าง : FUJI CAR MANUFACTURING CO.,LTD.- ราคาค่าก่อสร้าง : 31,912,500.00 บาท - แบบของสะพาน : ชนิดเปิด-ปิดได้ - จำนวนช่วงสะพานกลางน้ำ : 5 ช่วง ( 64.00+64.00+60.00+64.00+64.00) - ความยาวของสะพาน : 350.80 เมตร - ความสูงจากน้ำทะเลปานกลาง : 7.50 เมตร- เชิงลาดสะพาน ฝั่งพระนคร : 129.70 เมตร - เชิงลาดสะพาน ฝั่งธนบุรี : 180.55 เมตร - รวมความยาวทั้งหมด : 661.05 เมตร - จำนวนช่องทางวิ่ง : 4 ช่องทางจราจร - ความกว้างผิวจราจรสะพาน : 12.00 เมตร - ความกว้างสะพาน : 17.00 เมตร - ความกว้างทางเท้าแต่ละด้าน : 2.50 เมตร - ออกแบบรับน้ำหนัก : H-16-44 - น้ำหนักโครงเหล็ก : รวมทั้งพื้นจราจร สำหรับช่วง 64.00 ม. หนัก 440 ตัน- สำหรับช่วงเปิด-ปิด : หนักข้างละ 200 ตัน - ระดับคอสะพาน : ฝั่งพระนคร 4.15 ม. ฝั่งธนบุรี 4.15 ม. - รับน้ำหนักได้ : TRACTOR TRUCK WITH SEMI-TRAILER 29.25 TONS ต่อช่วงสะพาน หรือ 16 TONS TRUCK TRAINS วิ่งสวนกัน 4 คัน และ วิ่งตามกันห่าง 4 ม. น้ำหนักแผ่อีก 400 km/m2

**ทัศนียภาพ**

**ดูเพิ่ม**
 สะพานพระราม 3- ถนนพระรามที่ 3- ถนนมไหสวรรย์

**อ้างอิง**

**แหล่งข้อมูลอื่น**
 0008871
หมวดหมู่:โบราณสถานในเขตธนบุรี
หมวดหมู่:โบราณสถานในเขตบางคอแหลม
กรุงเทพ
กรุงเทพ
กรุงเทพ
กรุงเทพ
แม่แบบ:เหตุการณ์ปัจจุบัน2547

←| พ.ศ. 2547 : มกราคม · กุมภาพันธ์ · มีนาคม · เมษายน · พฤษภาคม · มิถุนายน · กรกฎาคม · สิงหาคม · กันยายน · ตุลาคม · พฤศจิกายน · ธันวาคม |→
-----
ธันวาคม พ.ศ. 2547

=== 26 ธันวาคม 2547**
 แผ่นดินไหวใต้มหาสมุทรอินเดีย ขนาด 9.0 ก่อให้เกิดคลื่นยักษ์ ซัดเข้าฝั่งรอบมหาสมุทรอินเดีย อาทิ ศรีลังกา, อินเดีย, อินโดนีเซีย, ประเทศไทย รวมถึงชายฝั่งบางส่วนของทวีปแอฟริกา มียอดผู้เสียชีวิตมากกว่า 500,000 คน

**20 ธันวาคม 2547**
 อภิลักขิตสมัยที่วันพระราชสมภพ สมเด็จพระนางเจ้ารำไพพรรณี พระบรมราชินีในรัชกาลที่ ๗ ครบ ๑๐๐ ปี มีกิจกรรมเฉลิมพระเกียรติในที่ต่างๆ เช่น มหาวิทยาลัยราชภัฏรำไพพรรณี จังหวัดจันทบุรี (พระตำหนักสวนบ้านแก้ว) อาคารรัฐสภา พิพิธภัณฑ์พระบาทสมเด็จพระปกเกล้าเจ้าอยู่หัว และจุฬาลงกรณ์มหาวิทยาลัย

**9 ธันวาคม 2547**
 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทรงเปิดสวนเบญจกิติ สวนสาธารณะใจกลางกรุงเทพมหานคร ซึ่งตั้งอยู่บริเวณโรงงานยาสูบ ติดศูนย์การประชุมแห่งชาติสิริกิติ์

**5 ธันวาคม 2547**
 ปล่อยนกกระดาษประมาณ 120 ล้านตัวที่คนไทยพับส่งกันมา จากทางเครื่องบิน ส่งมายัง 3 จังหวัดชายแดนภาคใต้
หมวดหมู่:ธันวาคม
หมวดหมู่:พ.ศ. 2547
สะพานพระปกเกล้า

สะพานพระปกเกล้า (Phra Pok Klao Bridge) หรือที่บางคนเรียกกันแบบสั้น ๆ ว่า สะพานปก เป็นสะพานข้ามแม่น้ำเจ้าพระยาแห่งหนึ่งในกรุงเทพมหานคร เชื่อมระหว่างถนนจักรเพชร กับ ถนนจักรวรรดิ ในพื้นที่แขวงวังบูรพาภิรมย์ เขตพระนคร (ฝั่งพระนคร) กับถนนประชาธิปก ในพื้นที่แขวงสมเด็จเจ้าพระยา เขตคลองสาน และ แขวงหิรัญรูจี เขตธนบุรี ฝั่งธนบุรี เป็นสะพานคู่ขาไปและขากลับ สร้างคู่ขนานกันกับสะพานพระพุทธยอดฟ้า เนื่องจากการจราจรบริเวณนั้นถึงจุดวิกฤต รัฐบาลโดยกรมโยธาธิการจึงเห็นว่าควรมีสะพานอีกแห่งหนึ่งเพื่อช่วยระบายการจราจร โดยได้เว้นที่ช่วงกลางสะพานไว้สำหรับก่อสร้างรถไฟฟ้าลาวาลินด้วย ปัจจุบันสะพานแห่งนี้อยู่ในความรับผิดชอบของกรมทางหลวงชนบท

**สวนลอยฟ้าเจ้าพระยา**
left
สวนลอยฟ้าเจ้าพระยา หรือเดิมใช้ชื่อว่า “สะพานพระปกเกล้าสกายปาร์ค” เป็นสวนสาธารณะลอยฟ้าแห่งแรกของประเทศไทย เป็นโครงการปรับปรุงโครงสร้างเดิมของโครงการรถไฟฟ้าลาวาลินที่สร้างค้างและไม่ได้รับผลประโยชน์มานานกว่า 30 ปี โดยมีมุมพักผ่อน ทางเดิน ทางจักรยาน และจุดชมวิว เชื่อมการสัญจรฝั่งธนบุรีเข้ากับฝั่งพระนคร เริ่มตั้งแต่ปลายสะพานฝั่งธนบุรี เหนือสวนป่าเฉลิมพระเกียรติ ถึงปลายสะพานฝั่งพระนคร มีระยะทางประมาณ 280 เมตร โดยมีพิธีเปิดเมื่อวันที่ 24 มิถุนายน พ.ศ. 2563

**ดูเพิ่ม**
 สะพานพระพุทธยอดฟ้า- ถนนจักรเพชร- ถนนจักรวรรดิ- บางกอกริเวอร์พาร์ค

**อ้างอิง**

**แหล่งข้อมูลอื่น**
พระปกเกล้า
หมวดหมู่:ก่อตั้งในกรุงเทพมหานครในปี พ.ศ. 2527
พระปกเกล้า
พระปกเกล้า
พระปกเกล้า
หมวดหมู่:สถานที่ที่ตั้งชื่อตามพระนามของพระบาทสมเด็จพระปกเกล้าเจ้าอยู่หัว
พฤศจิกายน พ.ศ. 2547

=== 14 พฤศจิกายน 2547**
 ตัวแทนอาจารย์จากหลายมหาวิทยาลัยเข้าพบนายกรัฐมนตรี ยื่นหนังสือต่อรัฐบาลกรณีการแก้ไขปัญหาความรุนแรงในจังหวัดชายแดนภาคใต้ โดยเสนอให้นายกรัฐมนตรีกล่าวคำขอโทษต่อครอบครัวผู้เสียชีวิตในเหตุการณ์ที่ตากใบ ใช้สันติวิธีในการแก้ไขปัญหา และใช้หลักการการมีส่วนร่วมของประชาชนในท้องถิ่น โดยเสนอให้ร่วมกันก่อตั้ง "คณะกรรมการสมานฉันท์แห่งชาติ" เพื่อระดมความคิดเห็นจากทุกฝ่าย

**11 พฤศจิกายน 2547**
 นายยัสเซอร์ อาราฟัต ประธานาธิบดีปาเลสไตน์ ถึงแก่อสัญกรรม เมื่ออายุ 75 ปี

**9 พฤศจิกายน 2547**
 เปิดตัว มอซิลลา ไฟร์ฟอกซ์ 1.0 เป็นเว็บเบราว์เซอร์คู่แข่งสำคัญของไมโครซอฟท์

**3 พฤศจิกายน 2547**
 พล.ต.อ.ประทิน สันติประภพ สมาชิกวุฒิสภากรุงเทพมหานคร ชกหน้านายอดุลย์ วันไชยธนวงศ์ ส.ว.แม่ฮ่องสอน ระหว่างการประชุมวุฒิสภาเกี่ยวกับเอกสารปกเหลืองของนายเจิมศักดิ์ ปิ่นทอง ส.ว.กรุงเทพฯ เหตุการณ์นี้ทำให้ถูกวิพากษ์วิจารณ์อย่างมากถึงภาพลักษณ์ของวุฒิสภา
หมวดหมู่:พฤศจิกายน
หมวดหมู่:พ.ศ. 2547
ตุลาคม พ.ศ. 2547

===25 ตุลาคม 2547**
 เหตุการณ์ที่ตากใบ: เกิดเหตุปะทะกันระหว่างเจ้าหน้าที่กับผู้ชุมนุมหลายร้อยคน หน้า สภ.อ.ตากใบ ตำบลตากใบ อำเภอตากใบ จังหวัดนราธิวาส หลังสลายการชุมนุมแล้ว มีผู้เสียชีวิต 4 คน และเจ้าหน้าที่ได้ส่งผู้ชุมนุมจำนวนมากขึ้นรถบรรทุก หลังจากนั้นพบว่ามีผู้ชุมนุมอีก 78 คน เสียชีวิตบนรถเนื่องจากขาดอากาศหายใจ

**19 ตุลาคม 2547**
 พล.อ. หม่อง เอ ผู้บัญชาการทหารบก กองทัพพม่า ยึดอำนาจ พล.อ. ขิ่น ยุ้นต์ นายกรัฐมนตรี

**5 ตุลาคม 2547**
 องค์การศึกษา วิทยาศาสตร์ และวัฒนธรรมแห่งสหประชาชาติหรือยูเนสโก (UNESCO) กำหนดให้วันที่ 5 ตุลาคมของทุกปีเป็นวันครูโลก (World Teacher’ s Day) ซึ่งสมาคมการศึกษาแห่งประเทศไทยและคุรุสภาได้ร่วมกับองค์กรการศึกษาต่างๆ เริ่มจัดงาน “วันครูโลก” ในประเทศไทยขึ้นเป็นครั้งแรก โดยสมเด็จพระเทพรัตนราชสุดาฯ สยามบรมราชกุมารี เสด็จฯ เป็นองค์ประธานในพิธีเปิดงาน
หมวดหมู่:ตุลาคม
หมวดหมู่:พ.ศ. 2547
สะพานพระราม 3

ไฟล์:0008871-สะพานกรุงเทพพาโนราม่า.jpg|thumb|300px|right|สะพานพระราม 3 และสะพานกรุงเทพ ในช่วงค่ำคืน ภาพในปี พ.ศ. 2562
สะพานพระราม 3 เป็นสะพานข้ามแม่น้ำเจ้าพระยา เชื่อมระหว่างถนนรัชดาภิเษกและถนนสมเด็จพระเจ้าตากสิน ในพื้นที่เขตธนบุรี กับถนนเจริญกรุงและถนนพระรามที่ 3 ในพื้นที่เขตบางคอแหลม สร้างขึ้นคู่ขนานกับสะพานกรุงเทพ เพื่อบรรเทาปัญหาการจราจรตามแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องจากสะพานกรุงเทพยังคงต้องเปิด-ปิดสะพานอยู่ จึงต้องสร้างสะพานพระราม 3 ให้สูง เพื่อให้เรือสินค้าแล่นผ่านได้ นอกจากนี้ สะพานพระราม 3 ยังเป็นสะพานแบบอสมมาตรที่สูงเป็นอันดับ 5 ของโลกด้วย และเหตุที่สะพานมีระดับสูงและช่วงทางลงยาวมาก ทำให้มีอุบัติเหตุเกิดขึ้นเป็นประจำทุกปี นอกจากนั้นในทางลงด้านถนนเจริญกรุงก็ประสบอุบัติเหตุบ่อยครั้ง เนื่องจากเป็นทางลาดชัน จึงเกิดเหตุรถพุ่งเข้าชนบ้านที่อยู่ตรงทางลง ทำให้ต้องมีการสร้างแผงปูนขึ้นกั้นบริเวณบ้านที่อยู่ทางลงด้านนี้ โดยสะพานแห่งนี้ มีระบบขนส่งมวลชน ประเภทรถโดยสารด่วนพิเศษ นั่นคือ รถโดยสารด่วนพิเศษ สายสาทร–ราชพฤกษ์ ใช้ช่องทางร่วมกับรถทั่วไปด้วย โดยช่องเดินรถจะอยู่ด้านขวาสุด ชิดเกาะกลางสะพาน

**ข้อมูลทั่วไป**
 วันที่ทำการก่อสร้าง : วันที่ 29 สิงหาคม พ.ศ. 2539 - วันเปิดการจราจร : วันที่ 21 ตุลาคม พ.ศ. 2542 - วันที่ทำพิธีเปิดสะพาน : วันที่ 30 มีนาคม พ.ศ. 2543- บริษัทที่ทำการก่อสร้าง : Ed.Zublin Ag.Wayss & Freytag And Stecon Joint Venture- ราคาค่าก่อสร้าง : งบประมาณแผ่นดิน 411,489,540 บาท และจากกองทุนความร่วมมือทางเศรษฐกิจโพ้นทะเลแห่งญี่ปุ่น (OECF) 2,481,181,265 เยน- แบบของสะพาน : สะพานคานรูปกล่อง (Box Girder) - ความกว้างของสะพาน : 6 ช่องจราจร 2 ทิศทาง 23 เมตร (ยกเว้นเชิงสะพานทั้งสองฝั่ง มี 4 ช่องจราจร เนื่องจากช่องจราจรด้านซ้ายสุดทั้งสองช่องเป็นสะพานเชื่อมต่อกับถนนเจริญกรุงและถนนสมเด็จพระเจ้าตากสิน)- สูงจากระดับน้ำ : 34 เมตร จากระดับน้ำทะเลปานกลาง - ความกว้างของช่องลอด : 66 เมตร- ความยาวของโครงสร้างสะพาน : หลักช่วงกลางน้ำ 226 เมตร, หลักช่วงข้าง 125 เมตร - ความยาวเชิงลาดของสะพาน : ทั้ง 2 ฝั่ง 1,694 เมตร - ความยาวเชิงลาดทางขึ้น : ที่ถนนตก 211 เมตร, ที่ถนนสมเด็จพระเจ้าตากสิน 625 เมตร - ความยาวเชิงลาดทางลง : ที่ถนนเจริญกรุง 366 เมตร - ถนนระดับดิน : ทั้งสองฝั่ง 834 เมตร- ความยาวสะพานพร้อมเชิงลาด : 3,372 เมตร โดยเริ่มต้นจากจุดสิ้นสุดของโครงการก่อสร้างและปรับปรุงถนนพระรามที่ 3 ห่างจากแยกถนนตก ประมาณ 300 เมตร

**ทัศนียภาพ**

**ดูเพิ่ม**
 สะพานกรุงเทพ- ถนนพระรามที่ 3- ถนนตก

**อ้างอิง**

**แหล่งข้อมูลอื่น**
พระราม 3
พระราม 3
พระราม 3
หมวดหมู่:สถานที่ที่ตั้งชื่อตามพระนามของพระบาทสมเด็จพระนั่งเกล้าเจ้าอยู่หัว
พระราม 3
กันยายน พ.ศ. 2547

=== 30 กันยายน 2547**
 สมศักดิ์ เทพสุทิน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดงาน "มหกรรมข้าวโลก" (World Rice Expo 2004) ณ พิพิธภัณฑ์การเกษตรเฉลิมพระเกียรติ อำเภอคลองหลวง จังหวัดปทุมธานี
หมวดหมู่:กันยายน
หมวดหมู่:พ.ศ. 2547
สิงหาคม พ.ศ. 2547

==เหตุการณ์**

**29 สิงหาคม 2547**
การเลือกตั้งผู้ว่าราชการกรุงเทพมหานคร พ.ศ. 2547: อภิรักษ์ โกษะโยธิน ผู้สมัครหมายเลข 1 จากพรรคประชาธิปัตย์ ชนะการเลือกตั้ง ได้รับเลือกตั้งให้เป็นผู้ว่าราชการกรุงเทพมหานคร
*วรพจน์ เพชรขุ้ม ขึ้นชิงเหรียญทองมวยสากลสมัครเล่น ในรุ่นแบนตั้มเวต ในการแข่งขันกีฬ่าโอลิมปิก 2004 ที่กรุงเอเธนส์ ประเทศกรีซ เป็นฝ่ายแพ้ กิลเยอร์โม ริกองโดซ์ นักมวยชาวคิวบาไป 22-13 หมัด ได้เหรียญเงิน

**26 สิงหาคม 2547**
 เยาวภา บุรพลชัย คว้าเหรียญทองแดงการแข่งขันเทควันโดในกีฬาโอลิมปิก

**18 สิงหาคม 2547**
การเลือกตั้งผู้ว่าราชการกรุงเทพมหานคร พ.ศ. 2547: อภิรักษ์ โกษะโยธิน ผู้สมัครหมายเลข 1 จากพรรคประชาธิปัตย์ เปิดปราศรัยหาเสียงขึ้นที่วงเวียนใหญ่ ท่ามกลางฝนที่ตกลงมาอย่างหนัก  (อาร์วายทีไนน์)

**17 สิงหาคม 2547**
 นักวิจัยชาวจีน ค้นพบ MD5 ของไฟล์ 2 ไฟล์ ที่ตรงกัน

**15 สิงหาคม 2547**
 อุดมพร พลศักดิ์ คว้าเหรียญทองยกน้ำหนักในการแข่งขันกีฬาโอลิมปิก นับเป็นนักกีฬาหญิงคนแรกของไทยที่ได้เหรียญทองโอลิมปิก

**13 สิงหาคม 2547**
 พิธีเปิดการแข่งขันกีฬาโอลิมปิก 2004 ณ กรุงเอเธนส์ ประเทศกรีซ

**วันสำคัญเดือนนี้**
 12 ส.ค. - วันแม่แห่งชาติ- 10 ส.ค. - วันไบโอดีเซลสากล
หมวดหมู่:สิงหาคม
หมวดหมู่:พ.ศ. 2547
กรกฎาคม พ.ศ. 2547

=== 26 กรกฎาคม 2547**
การเลือกตั้งผู้ว่าราชการกรุงเทพมหานคร พ.ศ. 2547: วันเปิดรับสมัครผู้สมัครรับเลือกตั้งผู้ว่าราชการกรุงเทพเป็นวันแรก ที่ศาลาว่าการกรุงเทพมหานคร

**13 กรกฎาคม 2547**
 กรมปศุสัตว์ของบ 70 ล้าน ผลิตวัคซีนไข้หวัดนก

**12 กรกฎาคม 2547**
 กรมปศุสัตว์ยอมรับ เชื้อไข้หวัดนกยังฝังตัว รอโอกาสเกิดรอบสองได้ทุกพื้นที่

**4 กรกฎาคม 2547**
 ทีมชาติกรีซ ได้แชมป์ ยูโร 2004

**3 กรกฎาคม 2547**
 ระบบรถไฟฟ้ามหานคร สายเฉลิมรัชมงคล เริ่มเปิดใช้งานอย่างเป็นทางการ

**อ้างอิง**
หมวดหมู่:กรกฎาคม
หมวดหมู่:พ.ศ. 2547
มิถุนายน พ.ศ. 2547

===21 มิถุนายน 2547**
 นายเจริญ วัดอักษร ประธานกลุ่มอนุรักษ์ท้องถิ่นบ่อนอก ถูกยิงเสียชีวิต

**16 มิถุนายน 2547**
 16 มิถุนายน – จอมพลถนอม กิตติขจร นายกรัฐมนตรีคนที่ 10 ผู้มีบทบาทสำคัญต่อการเมืองไทยยุค 14 ตุลาคม พ.ศ. 2516 และ 6 ตุลาคม พ.ศ. 2519 ถึงแก่อสัญกรรมด้วยภาวะหัวใจล้มเหลวและเส้นโลหิตในสมองแตก

**8 มิถุนายน 2547**
 8 มิถุนายน – เกิดปรากฏการณ์ดาวศุกร์ผ่านหน้าดวงอาทิตย์ครั้งแรกในคริสต์สหัสวรรษนี้

**4 มิถุนายน 2547**
 ภาพยนตร์เรื่อง แฮร์รี่ พอตเตอร์ ตอน แฮร์รี่ พอตเตอร์กับนักโทษแห่งอัซคาบัน เปิดฉายรอบปฐมทัศน์- พ.ต.ท.ทักษิณ ชินวัตร นายกรัฐมนตรี พร้อมด้วยรองนายกรัฐมนตรีให้การต้อนรับ พล.อ.ขิ่น ยุ้น นายกรัฐมนตรีสหภาพพม่า ณ ตึกไทยคู่ฟ้า ทำเนียบรัฐบาล ในโอกาสมาเยือนประเทศไทยอย่างเป็นทางการในฐานะแขกของรัฐบาล โดยมีการหารือเพื่อพัฒนาความสัมพันธ์ระดับทวิภาคี ความคืบหน้ากระบวนการสร้างความปรองดอง และประชาธิปไตยในพม่า  (กปส.) date=2007-09-30 - พ.ต.ท.ทักษิณ ชินวัตร ให้สัมภาษณ์ยืนยันยกเลิกวิธีการระดมทุนซื้อหุ้นสโมสรฟุตบอลลิเวอร์พูล ด้วยการออกสลากรางวัลพิเศษ ราคา 1 พันบาท ว่าต้องรับฟังความเห็นข้อเสนอแนะจากทุกฝ่าย โดยเฉพาะผู้ที่มีเหตุผลควรเชื่อถือ พร้อมยอมรับวิธีดังกล่าวไม่เหมาะกับสังคมไทย อย่างไรก็ตามรัฐบาลยังคงมีทางเลือกก่อนที่จะนำมาใช้ หากการเจรจาซื้อหุ้นสโมสรลิเวอร์พูลได้ข้อยุติ  (กปส.) date=2016-03-04 - กลุ่มเคลื่อนไหวเพื่อประชาธิปไตยในฮ่องกงจัดพิธีรำลึกถึงผู้เรียกร้องประชาธิปไตย เนื่องในวันครบรอบ 15 ปี ของการสังหารหมู่ผู้ประท้วงในการชุมนุมที่จัตุรัสเทียนอันเหมิน  (กปส.) date=2007-09-30 
หมวดหมู่:มิถุนายน
หมวดหมู่:พ.ศ. 2547
พฤษภาคม พ.ศ. 2547

===วันอังคารที่ 4 พฤษภาคม 2547**
การเลือกตั้งผู้ว่าราชการกรุงเทพมหานคร พ.ศ. 2547: พรรคประชาธิปัตย์เปิดตัวนายอภิรักษ์ โกษะโยธิน อย่างเป็นทางการที่ชั้น 52 อาคาร CRC Tower (All Season Place) ภายใต้ชื่อ "อภิรักษ์กับกรุงเทพฯ 360 องศา"  (อาร์วายทีไนน์)fix-attempted=yes  

**วันจันทร์ที่ 17 พฤษภาคม 2547**
 การแต่งงานกับบุคคลเพศเดียวกันสามารถกระทำได้โดยถูกต้องตามกฎหมายในรัฐแมสซาชูเซตส์ สหรัฐอเมริกา
หมวดหมู่:พฤษภาคม
หมวดหมู่:พ.ศ. 2547
เมษายน พ.ศ. 2547

===28 เมษายน 2547**
 เหตุการณ์ที่มัสยิดกรือเซะ: เวลาเช้าตรู่ กลุ่มผู้ก่อความไม่สงบประมาณ 200-400 คน พยายามปล้นปืนและทำร้ายเจ้าหน้าที่พร้อมกันหลายจุดในจังหวัดยะลา จังหวัดปัตตานี และจังหวัดสงขลา กลุ่มคนร้ายหลบหนีเข้าไปในมัสยิดกรือเซะ เจ้าหน้าที่ล้อมไว้จนเวลาประมาณ 14.00 น. พล.อ.พัลลภ ปิ่นมณี จึงสั่งยิงถล่มด้วยอาวุธหนัก มีผู้ก่อการเสียชีวิตในเหตุการณ์นี้รวม 108 คน ขณะที่เจ้าหน้าที่เสียชีวิต 5 นาย สำนักงานตำรวจแห่งชาติแต่งตั้งให้พลตำรวจเอกโกวิท วัฒนะ รอง ผบ.ตร. เป็นประธานชุดสืบสวนสอบสวนคลี่คลายการสังหารหมู่
หมวดหมู่:เมษายน
หมวดหมู่:พ.ศ. 2547
มีนาคม พ.ศ. 2547

===11 มีนาคม 2547**
 เกิดเหตุระเบิดเกิดขึ้นในกรุงมาดริด ประเทศสเปน ช่วงชั่วโมงเร่งด่วน เมื่อเวลาประมาณ 07.30 น. เช้าวันพฤหัสบดีที่ 11 มีนาคม ตามเวลาท้องถิ่น โดยรถไฟโดยสารที่ถูกวางระเบิด 2 ขบวนกำลังเข้าเทียบชานชาลาสถานีรถไฟอาโตชา ซึ่งเป็นสถานีรถไฟ 1 ใน 2 แห่ง ที่ใหญ่ที่สุดในกรุงมาดริด เมืองหลวงของสเปน และอีก 2 ขบวน เกิดเหตุระเบิดขณะมุ่งหน้าเข้าเทียบชานชาลาสถานีรถไฟซานตา ยูจีเนียและเอล โปโซ ทางตะวันออกเฉียงใต้ของเมืองหลวง  (ไทยรัฐ)

**9 มีนาคม 2547**
 นายซัดดัม ฮุสเซน และพรรคพวกอดีตสมาชิก พรรคบาธราว 100-200 คน จะถูกนำตัวไปขึ้นศาลเพื่อพิจารณาคดี หลังจากที่อิรักตั้งผู้พิพากษาประจำศาลอาชญากรรมสงคราม และกระทรวงยุติธรรมสหรัฐฯ ส่งทีมทนายระดับสูง 4 คนมายังกรุงแบกแดด เพื่อให้ความช่วยเหลือในการพิพากษาอดีต ผู้นำเผด็จการของอิรัก ทีมทนายดังกล่าวเป็นเพียงชุดแรกที่สหรัฐฯ ส่งมาช่วยอัยการอิรักสะสางคดีต่างๆ โดยเดินทางมาถึงเร็วๆนี้ และอีก 50 คนจะเดินทางมาในปลายเดือนมีนาคม (ไทยรัฐ)
หมวดหมู่:มีนาคม
หมวดหมู่:พ.ศ. 2547
สะพานมัฆวานรังสรรค์

สะพานมัฆวานรังสรรค์ เป็นสะพานข้ามคลองผดุงกรุงเกษม ที่สร้างขึ้นพร้อมกับการสร้างถนนราชดำเนินนอก ซึ่งเป็นถนนขนาดใหญ่ แบบที่เรียกว่า Avenue ของทวีปยุโรป อยู่ในพื้นที่เขตพระนคร, เขตป้อมปราบศัตรูพ่าย และเขตดุสิต กรุงเทพมหานคร ผู้ออกแบบคือนายการ์โล อัลเลกรี นายช่างชาวอิตาลี สร้างตามสถาปัตยกรรมอิตาลีและสเปน ใช้เวลา 3 ปี ลักษณะเป็นสะพานโครงสร้างคานเหล็กพื้นคอนกรีต ส่วนประดับคือรางสะพานที่เป็นเหล็กหล่อและดวงตรารูปช้างเอราวัณ  ที่กลางสะพานมีเสาหินอ่อน  มุมสะพานรองรับโคมไฟสำริด ผนังเชิงลาดสะพานประดับด้วยหินอ่อน สะพานแห่งนี้ได้ชื่อว่าเป็นสะพานที่สวยงามสะพานหนึ่งในกรุงเทพฯ รัชกาลที่ 5 ได้เสด็จพระราชดำเนินมาทรงเปิดเมื่อ พ.ศ. 2446 และพระราชทานนามว่า สะพานมัฆวานรังสรรค์ มีความหมายว่า "สะพานที่พระอินทร์เป็นผู้สร้าง" (โดยเดิมจะพระราชทานนามว่า สะพานมัฆวานรังรักษ์) 
อนึ่ง สะพานที่สร้างข้ามคลองผดุงกรุงเกษมนี้มีชื่อเรียกคล้องจองกัน คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรพักตร์รังสฤษดิ์ ซึ่งทั้งหมดแปลว่า "สะพานที่สร้างโดยเทวดา" ต่อมาในปี พ.ศ. 2537 พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระราชดำริให้สร้างสะพานเสริมที่ด้านข้างสะพานมัฆวานรังสรรค์เดิม เพื่อแก้ปัญหาการจราจรติดขัดในบริเวณดังกล่าว โดยเป็นส่วนหนึ่งในโครงการจตุรทิศเพื่อการแก้ไขปัญหาการจราจรในเขตพื้นที่กรุงเทพมหานครและปริมณฑล
นอกจากสะพานมัฆวานรังสรรค์ในกรุงเทพมหานครแล้ว ยังมีสะพานมัฆวานรังสรรค์ นครนายก ตั้งอยู่ที่ตำบลพรหมณี อำเภอเมืองนครนายก จังหวัดนครนายก
สะพานมัฆวานรังสรรค์ นครนายก

**อ้างอิง**

**แหล่งข้อมูลอื่น**
หมวดหมู่:โบราณสถานในเขตดุสิต
หมวดหมู่:โบราณสถานในเขตป้อมปราบศัตรูพ่าย
หมวดหมู่:โบราณสถานในเขตพระนคร
มัฆวานรังสรรค์
มัฆวานรังสรรค์
มัฆวานรังสรรค์
มัฆวานรังสรรค์
มัฆวานรังสรรค์
กุมภาพันธ์ พ.ศ. 2547

== 24 กุมภาพันธ์ 2547**
 ประชาชนในกรุงเทพฯ มากกว่า 270,000 คน ลงทะเบียนเพื่อขอความช่วยเหลือจากโครงการขจัดความยากจนของรัฐบาล

**23 กุมภาพันธ์ 2547**
 ครูในจังหวัดปัตตานีขอให้รัฐบาลอนุญาตพกอาวุธปืน เพื่อป้องกันตัวจากผู้ก่อความไม่สงบในภาคใต้ของประเทศไทย- เด็กหญิงอายุ 6 ขวบ ตกเป็นเหยื่อรายล่าสุดจากการถูกทำร้ายโดยสุนัขพันธุ์ร็อตไวเลอร์ ทำให้ประชาชนจำนวนมากไม่เห็นด้วยกับการเลี้ยงสุนัขพันธุ์นี้

**18 กุมภาพันธ์ 2547**
 มีผู้เสียชีวิตในประเทศไทย 7 คนแล้วจากการติดเชื้อไข้หวัดนก

**12 กุมภาพันธ์ 2547**
 ศูนย์พยากรณ์เศรษฐกิจและการค้าของมหาวิทยาลัยหอการค้า รายงานว่าดัชนีความเชื่อมั่นผู้บริโภคทุกกลุ่มของเดือนมกราคม ลดลงเป็นครั้งแรกในรอบ 6 เดือน ซึ่งเกิดจากการระบาดของไข้หวัดนก

**11 กุมภาพันธ์ 2547**
 กรมควบคุมโรครายงานว่า ประเทศไทยมีผู้ติดเชื้อเป็นพาหะนำโรคเอดส์เพิ่มขึ้นจากการไม่ใช้ถุงยางอนามัย โดยเฉพาะในกลุ่มวัยรุ่น ผู้ใช้แรงงาน และกลุ่มรักร่วมเพศและเป็นวันเกิดของคนที่หน้าตาดีมากที่สุด
หมวดหมู่:กุมภาพันธ์
หมวดหมู่:พ.ศ. 2547
มกราคม พ.ศ. 2547

===22 มกราคม 2547**
 สหภาพยุโรประงับการนำเข้าสัตว์ปีกจากไทย ขณะที่ไข้หวัดนกกำลังระบาดในเอเชียตะวันออกเฉียงใต้

**19 มกราคม 2547**
 สมเด็จพระราชินีนาถเบียทริกซ์และมกุฎราชกุมารแห่งเนเธอร์แลนด์(ต่อมาครองราชย์เป็นสมเด็จพระราชาธิบดีวิลเลม-อเล็กซานเดอร์)เสด็จเยือนไทยเป็นเวลา 4 วัน ในฐานะพระราชอาคันตุกะของพระบาทสมเด็จพระเจ้าอยู่หัว

**17 มกราคม 2547**
 พันตำรวจโททักษิณ ชินวัตร นายกรัฐมนตรี เดินทางเยือนบังคลาเทศ และเสนอให้ความช่วยเหลือในโครงการปลูกต้นมะพร้าวเพื่อป้องกันอุทกภัย- สำนักงานสถิติแห่งชาติพยากรณ์ว่า ปีนี้อัตราการจ้างงานในประเทศไทยอาจสูงถึง 97.8% จากจำนวนแรงงาน 35.7 ล้านคน

**7 มกราคม 2547**
 คณะแพทยศาสตร์ มหาวิทยาลัยมหิดล รายงานว่าการติดเชื้อเอดส์จากแม่สู่โลกในประเทศไทยมีจำนวนเพิ่มขึ้น

**5 มกราคม 2547**
 รัฐบาลเปิดให้ประชาชนทั่วประเทศที่มีปัญหาด้านต่างๆ อาทิ ปัญหาหนี้สิน ที่ทำกิน ที่อยู่อาศัย มาลงทะเบียนแจ้งปัญหาเพื่อรับความ ช่วยเหลือจากรัฐบาลวันแรกตามนโยบาย "ขจัดปัญหาความยากจน" ให้หมดไปจากประเทศไทยภายใน 6 ปี โดยเปิดให้ลงทะเบียนจนถึงวันที่ 31 มีนาคม- กระทรวงสาธารณสุข รายงานว่าเทศกาลปีใหม่ที่ผ่านมามีผู้เสียชีวิตและบาดเจ็บมากกว่า 42,000 คน
หมวดหมู่:มกราคม
หมวดหมู่:พ.ศ. 2547
วิกิพีเดีย:วันนี้ในอดีต/2 มกราคม

2 มกราคม:- พ.ศ. 909 (ค.ศ. 366) – ชนอลามันน์ พันธมิตรชนเผ่าเยอรมันตะวันตก จำนวนมากข้ามแม่น้ำไรน์ที่เป็นน้ำแข็งเพื่อโจมตีจักรวรรดิโรมันตะวันตก- พ.ศ. 2035 (ค.ศ. 1492) – เรกองกิสตายุติเมื่อกำลังภายใต้สมเด็จพระราชินีนาถอิซาเบลที่ 1 แห่งกัสติยาและพระเจ้าเฟร์นันโดที่ 2 แห่งอารากอนมีชัยเหนือกองทัพของสุลต่านมุฮัมมัดที่ 12 แห่งกรานาดา ผู้ปกครองพระองค์สุดท้ายที่เป็นชาวมัวร์- พ.ศ. 2502 (ค.ศ. 1959) – ยานอวกาศโซเวียต ลูนา 1 (ในภาพ) ยานอวกาศลำแรกซึ่งเดินทางเข้าใกล้รัศมีของดวงจันทร์ ถูกปล่อยขึ้นสู่อวกาศ- พ.ศ. 2551 (ค.ศ. 2008) – สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์สิ้นพระชนม์ ณ โรงพยาบาลศิริราช ด้วยโรคมะเร็ง สิริพระชนมายุ 84 พรรษา- พ.ศ. 2559 (ค.ศ. 2016) – นิมร์ อันนิมร์ นักบวชชีอะฮ์ผู้มีชื่อเสียงในประเทศซาอุดีอาระเบีย ถูกรัฐบาลประหารชีวิตพร้อมกับอีก 46 คน
ดูเพิ่ม: 1 มกราคม – 2 มกราคม – 3 มกราคม
จดหมายเหตุ – รายชื่อบทความวันนี้ในอดีต
มาซาอากิ ฮัตสึมิ

มาซาอากิ ฮัตสึมิ (Hatsumi Masaaki; เกิดเมื่อวันที่ 2 ธันวาคม ค.ศ. 1931, ชื่อเดิม โยชิอากิ ฮัตสึมิ) เป็นผู้ก่อตั้งสมาคมบูจินกันและเป็นอดีตโทงากูเระ-รีวโซเกะ (อาจารย์ใหญ่) ปัจจุบัน เขาอาศัยอยู่ในโนดะ จังหวัดชิบะ ประเทศญี่ปุ่น แต่ไม่สอนอีกต่อไป

**ประวัติ**
มาซาอากิ ฮัตสึมิ เกิดที่เมืองโนดะ เริ่มฝึกเค็นโดเมื่ออายุ 7 ปีกับพ่อของท่าน และเริ่มฝึกยูโดและคาราเต้  ต่อมาเมื่อเข้าขั้นมัธยมต้นท่านก็เริ่มเข้าไปฝึกมวยสากล และ ต่อมาเมื่อเข้ามหาวิทยาลัยท่านได้เข้าฝึกยูโด ท่านได้รับสายดำจากยูโด เค็นโด คาราเต้ (ชิโต ริวและ เซ็นเบย์ บูโตคุไค) ไอคิโด เค็มโป และโคบูโด ต่อมาเข้าไปสอนทหารอเมริกันในฐานทัพอเมริกันที่โยโกฮามะ ในตอนนั้นท่านได้เห็นว่าทหารอเมริกัน มีขนาดร่างกายที่ใหญ่กว่าคนญี่ปุ่นมาก ทำให้ท่านมองเห็นปัญหาเกี่ยวกับขนาดร่างกายที่มีผลในการต่อสู้จริง 
หลังจากที่เข้าพบและฝึกกับอาจารย์หลาย ๆ ท่านในสมัยนั้น รวมทั้ง Masaki ryu Manrikigusari, Masaki ryu Kusarigama และ Edo Machikata Jutte Torinawa Atsukaiyo ท่านได้พบและฝึกศิลปะการต่อสู้โบราณกับอาจารย์อูเอโนะ ทากาชิ (Ueno Takashi) ผู้ที่เป็นผู้สืบทอดลำดับที่สิบสี่ ของ Gyokushin-ryu Koppo-Jutsu และได้รับเม็งเกียวไกเด็งในวิชาของ Asayama Ichiden ryu, Shinto Tenshin ryu, Bokuden ryu, Takagi Yoshin ryu , Kukishinden ryu และ Gyokushin ryu ซึ่งอาจารย์อูเอโนะ ทากาชินี้ก็เป็น ผู้แนะนำอาจารย์มาซาอากิเข้าพบกับอาจารย์ทากามัตสึ 
เมื่อท่านอายุ 26 ก็ได้พบกับท่านอาจารย์ทากามัตสึ (Takamatsu Toshitsugu) และได้ร่วมฝึกกับท่านอยู่ 15 ปี ก่อนท่านอาจารย์ทากามัตสึเสียชีวิต (อายุ83ปี)  ก่อนท่านอาจารย์ทากามัตสึเสียชีวิต ได้ประกาศให้อาจารย์มาซาอากิรับตำแหน่ง Soke. (Grand Master) เป็นคนต่อมา และเป็นลูกศิษย์คนเดียวของอาจารย์ทากามัตสึที่ได้รับสืบทอดวิชาทั้งหมด

**สำนัก**
มาซาอากิ ฮัตสึมิ ได้รับตำแหน่งโซเกะ (อาจารย์ใหญ่) ประจำรีวทั้งเก้า (สำนักศิลปะการต่อสู้) ได้แก่:- โทงากูเระ-รีว (戸隠流)- เกียกโกะ-รีว (玉虎流)- คูกอชินเด็นฮัปโปบิเก็นจุตสึ (九鬼神伝流八法秘剣術)- โคโต-รีว (虎倒流)- ชินเด็นฟูโด-รีว ดาเก็นไตจุตสึ (神伝不動流打拳体術)- ทากางิโยชิน-รีว จูไตจุตสึ (高木揚心流柔体術)- กิกัน-รีว คปโปจุตสึ (義鑑流骨法術)- เกียวกูชิน-รีว นินโป (玉心流忍法)- คูโมงากูเระ-รีว นินโป (雲隠流忍法)

**สื่อสิ่งพิมพ์**
 Masaaki Hatsumi, The Complete Ninja: The Secret World Revealed (2014), Kodansha International, 978-1568365473- Masaaki Hatsumi, The Essence of Budo, The Secret Teachings of the Grandmaster (2011), Kodansha International, 978-4-7700-3107-5- Masaaki Hatsumi, Unarmed Fighting Techniques of the Samurai (2008), Kodansha International, 978-4-7700-3059-7- Masaaki Hatsumi, Japanese Sword Fighting (2006), Kodansha International, 978-4-7700-2198-4- Masaaki Hatsumi, Advanced Stick Fighting (2005), Kodansha International, 978-4-7700-2996-6- Masaaki Hatsumi, The Way of the Ninja (2004), Kodansha International, 978-4-7700-2805-1- Masaaki Hatsumi, Ninpo: Wisdom for Life. 1999, Kihon Press, 978-1-58776-206-2- Masaaki Hatsumi, Essence of Ninjutsu. The Nine Traditions 1988, Contemporary Books, 0-8092-4724-0- Masaaki Hatsumi and Quintin Chambers, Stick Fighting (1981), Kodansha International, 978-0-87011-475-5

**อ้างอิง**

**แหล่งข้อมูลอื่น**
  Bujinkan Information
หมวดหมู่:ศิลปะการต่อสู้
หมวดหมู่:บุคคลจากโนดะ (จังหวัดชิบะ)
หมวดหมู่:บุคคลจากจังหวัดชิบะ
แมนเดรก

แมนเดรก (Mandrake) เป็นชื่อสามัญของสมาชิกในสกุลพืช Mandragora โดยเฉพาะอย่างยิ่งพรรณ Mandragora officinarum ซึ่งอยู่ในวงศ์ไม้มะเขือ (Solanaceae) แมนเดรกคือพืชมีสารเสพติดชนิดหนึ่ง เพราะแมนเดรกมีโทรเพนอัลคาลอยด์สารก่อประสาทหลอน อาทิ อะโทรพิน สโคโปลามีน อะโปอะโทรพิน ไฮออสไซอามีน และบางครั้ง รากมีการแยกสองง่ามทำให้ดูคล้ายร่างมนุษย์ มีดอกสีม่วง ใบมีสีเขียวค่อนข้างขาว ยาวเกือบ2นิ้วกว้าง ผลมีรูปทรงกลม, ฉ่ำ, สีส้มให้ลูกเล็กๆสีแดง, การคล้ายผลมะเขือเทศเล็ก ดอกสีม่วงของแมนเดรกนั้น ในอดีตเคยใช้เป็นยาแก้ปวด แถมยังเชื่อกันว่ามีผีสิงอยู่ที่ราก ในแถบอาหรับ เรียกพืชชนิดนี้ว่า “ เทียนแห่งปีศาจ ” หรือในเยอรมนี เรียกว่า “ รากหมอแห่งคุณไสย ” รากของแมนเดรกมีการใช้ในพิธีกรรมทางเวทมนตร์มานาน ซึ่งปัจจุบันยังมีอยู่ในศาสนาลัทธินอกศาสนาใหม่ เช่น วิคคา และลัทธินอกศาสนาใหม่เยอรมัน เช่น ลัทธิโอดิน (Odinism)
แมนเดรค เคยถูกกล่าวว่า มีคุณสมบัติมากมายหลายประการ ตั้งแต่เป็นยาพิษ ยาอายุวัฒนะ ยาชา ยาเสน่ห์ ยาหลอนประสาท และมีสรรพคุณสามารถรักษาโรคได้หลายอย่าง ตามความเชื่อทางเวทมนตร์เชื่อว่าเป็นส่วนผสมของยาแก้คำสาปที่ทรงอนุภาพ ทำให้คนที่ถูกสาปหรือแปลงร่างกลับสู่สภาพเดิม
แมนแดรกมีหลายพันธุ์ เช่น Mandragora autumnalis, Mandragora officinarum, Mandragora turcomanica, Mandragora caulescens
Mandrake ในอเมริกาและแคนาดา จะหมายถึง May Apple ซึ่งเป็นพืชคนละชนิดกันโดยสิ้นเชิง

หมวดหมู่:พืชมีพิษ
หมวดหมู่:วงศ์มะเขือ
หมวดหมู่:ต้นไม้ในตำนาน
แผลร้อนใน

แผลร้อนใน (aphthous stomatitis) หรือ แอ็ฟทา (Aphthae) คือ แผลเปิดภายในช่องปากเกิดจากการแตกของเยื่อเมือก

**อาการ**
แผลร้อนในจะเกิดเป็นจุดแดงหรือตุ่มและต่อมาจะพัฒนาแยกออกมาเป็นแผลเปิด มีลักษณะเป็นสีขาว รูปวงรี โดยมีขอบเป็นสีแดงนูนออกมา มีขนาดเส้นผ่านศูนย์กลางประมาณ 3 มม. ซึ่งในบางครั้งอาจจะกว้างถึง 1 ซม. จะมีอาการเจ็บปวดบริเวณแผล 
ระยะเวลาของอาการอาจเกิดขึ้นได้ตั้งแต่ 1 ถึง 2 สัปดาห์

**สาเหตุ**
สาเหตุของ "ร้อนใน" การแพทย์แผนปัจจุบันไม่ทราบเป็นที่ชัดเจน แต่ปัจจัยที่มักจะก่อให้เกิด ได้แก่ ความเครียด เหนื่อยล้า การนอนดึก การกัดโดน การระคายเคืองจากการจัดฟัน การเปลี่ยนแปลงของฮอร์โมน การมีประจำเดือน การแพ้อาหาร หรืออาจเกิดจากการขาด วิตามิน B12 ธาตุเหล็ก หรือกรดโฟลิก อาจลดและป้องกันการเกิดแผลร้อนในได้ด้วยการรับประทานน้ำในปริมาณมาก ๆ หลังหรือพร้อมอาหารในทันที ควรรับประทานน้ำมาก ๆ ระหว่างมื้อแทน เพราะช่วยให้กรดในกระเพาะอาหารทำงานได้ดีขึ้น และลดโอกาสที่กรดจะเอ่อล้นขึ้นมาในท่อหลอดอาหาร ซึ่งจะทำให้ระคายเคืองเยื่อบุหลอดอาหารและช่องปาก จนทำให้เกิดแผลร้อนในได้ง่าย

**ชื่อเรียกในภาษาอังกฤษ**
แผลร้อนในจะเรียกว่า "mouth ulcer" หรือ "canker sore" และยังคงเรียก "aphthous stomatitis" หรือ "aphthous ulcer"

**อ้างอิง**
 Chahine L, Sempson N, Wagoner C (1997). "The effect of sodium lauryl sulfate on recurrent aphthous ulcers: a clinical study". Compend Contin Educ Dent 18 (12) : 1238–40. PMID 9656847.

**แหล่งข้อมูลอื่น**
 Health/Conditions_and_Diseases/Digestive_System_Disorders/Oral/Mouth_Ulcers/
ร้อนใน
ร้อนใน
ภาวะธำรงดุล

ภาวะธำรงดุล (homeostasis) หรือ การรักษาดุลยภาพของสิ่งมีชีวิต คือคุณสมบัติของระบบเปิดโดยเฉพาะในสิ่งมีชีวิต ที่ทำการควบคุมสภาพภายในตนเองเพื่อรักษาสถานะเสถียรภาพสภาพอย่างคงที่  โดยการปรับสมดุลพลวัตหลายอย่างซึ่งมีกลไกการควบคุมที่มีความสัมพันธ์กันมากมาย 
แนวคิดนี้ถูกพูดถึงครั้งแรกในปี พ.ศ. 2408 โดยโกลด แบร์นาร์ นักสรีรวิทยาชาวฝรั่งเศส และวอลเตอร์ แบรดฟอร์ด แคนนอน นักสรีรวิทยาชาวอเมริกันเป็นผู้บัญญัติศัพท์คำนี้ขึ้นในปี พ.ศ. 2469 เป็นศัพท์ที่มาจากภาษากรีก โดย homo แปลว่าความเหมือนหรือคล้ายคลึงกัน และ stasis ที่แปลว่าความเสถียร

**ความหมายทั่วไป**
คำจำกัดความนี้มักถูกนำไปใช้ในเชิงชีววิทยา เมื่อสิ่งมีชีวิตหลายเซลล์จำเป็นต้องมีสภาพร่างกายที่อยู่ในภาวะธำรงดุล เพื่อที่จะดำรงชีวิตต่อไปได้ ยังเป็นที่เห็นพ้องกันในนักสิ่งแวดล้อมจำนวนมากว่าหลักการนี้สามารถนำไปใช้กับสิ่งแวดล้อมอื่นๆ ได้ด้วย เนื่องจากมีระบบจำนวนมาก รวมถึงระบบเชิงนิเวศ เชิงชีวะ และเชิงสังคมที่จำเป็นต้องอยู่ในภาวะธำรงดุล ระบบเหล่านี้จะป้องกันไม่ให้เกิดความเปลี่ยนแปลงใดๆ เพื่อรักษาสมดุล เนื่องจากเมื่อระบบนั้นๆ ไม่สามารถรักษาสมดุลไว้ได้ มันจะส่งผลให้ระบบนั้นหยุดทำงานในที่สุด (ซึ่งในสิ่งมีชีวิต นั่นก็คือ หยุดมีชีวิต หรือตายนั่นเอง)
ระบบซับซ้อน อย่างเช่นร่ายกายมนุษย์ จะต้องอยู่ในภาวะธำรงดุลเพื่อที่จะรักษาเสถียรภาพและดำรงชีวิตอยู่ต่อไปได้ ระบบเหล่านี้ไม่จำเป็นต้องทนต่อสิ่งแวดล้อมภายนอกเพื่อที่จะดำรงชีวิตอยู่ แต่ระบบจะต้องปรับตัวเองและพัฒนาสภาพตนเองให้เข้ากับสิ่งแวดล้อมนั้นๆ  

**คุณสมบัติของภาวะธำรงดุล**
ระบบที่อยู่ในภาวะธำรงดุลจะแสดงคุณสมบัติหลายอย่างดังนี้:
*ระบบจะมีเสถียรภาพยิ่งยวด (ultrastable) โดยระบบจะมีความสามารถในการทดสอบความผิดเพี้ยนที่ควรจะต้องถูกปรับแต่ง
*ระบบรวมทั้งหมด (ระบบภายใน, ระบบโครงสร้าง และระบบที่ทำหน้าที่)  จะทำหน้าที่ดูแลรักษาสภาวะสมดุล
*ไม่สามารถคาดเดาได้ โดยผลลัพธ์ที่คาดจากการกระทำใดๆ มักจะตรงกันข้ามกับสิ่งที่เกิดขึ้นจริง
ตัวอย่างหลักของภาวะธำรงดุลในสัตว์เลี้ยงลูกด้วยนมมีดังนี้:
*การควบคุมจำนวนน้ำและเกลือแร่ในร่างกาย  นี้รู้จักกันว่าเป็นการควบคุมระบบออสโมซิส (osmoregulation) ซึ่งเกิดขึ้นในไต
*การกำจัดของเสียที่เกิดจากกระบวนการสร้างและสลาย หรือการขับถ่ายนั่นเอง ซึ่งเกิดขึ้นภายในอวัยวะขับถ่ายเช่นไตและปอด 
*การควบคุมอุณหภูมิของร่างกาย  ซึ่งเป็นหน้าที่หลักของผิวหนัง
*การควบคุมระดับน้ำตาลในเลือด  ซึ่งเป็นหน้าที่หลักของตับและสารอินสุลินที่ถูกหลั่งออกมาโดยตับอ่อน
สังเกตว่าในขณะที่สิ่งมีชีวิตนั้นแสดงให้เห็นถึงภาวะสมดุลในตัว แต่สถานะทางสรีรวิทยาของสิ่งมีชีวิตไม่มีความจำเป็นต้องมีความเสถียร  สิ่งที่มีชีวิตหลายชนิดแสดงให้เห็นความเปลี่ยนแปลงภายในร่างกายในรูปแบบของการเต้นของหัวใจ ในช่วงเวลาที่ร่างกายทำงานมา  20 ถึง 28 ชั่วโมง  อุลตราเดียนช่วงเวลาน้อยกว่า 20 ชั่วโมง และอินฟราเดียนในช่วงเวลามากกว่า 28 ชั่วโมง  ด้วยเหตุนี้แม้ว่าร่างกายจะอยู่ในภาวะธำรงดุล  แต่อุณหภูมิของร่างกาย  ความดันโลหิต  อัตราการเต้นของหัวใจ และตัวชี้วัดของกระบวนการสร้างและสลายจะไม่อยู่ในระดับคงที่ไปตลอดแต่จะผกผันและคาดเดาไม่ได้อยู่ตลอดเวลา

**อ้างอิง**
หมวดหมู่:สรีรวิทยา
หมวดหมู่:ชีววิทยา
หมวดหมู่:ไซเบอร์เนติกส์
หมวดหมู่:ทฤษฎีระบบ
หมวดหมู่:ไซเบอร์เนติกส์

หมวดหมู่:คณิตศาสตร์ประยุกต์
หมวดหมู่:เทคโนโลยีแบ่งตามประเภท
หมวดหมู่:วิทยาศาสตร์เชิงระบบ
หมวดหมู่:ประชานศาสตร์
หมวดหมู่:ทฤษฎีระบบ

หมวดหมู่:ทฤษฎีระบบควบคุม
หมวดหมู่:วิวัฒนาการ
หมวดหมู่:ไซเบอร์เนติกส์
หมวดหมู่:วิทยาการสารสนเทศ
หมวดหมู่:ระบบ
ธันวาคม พ.ศ. 2546

=== 31 ธันวาคม 2546**
 สหรัฐแต่งตั้งให้ไทยเป็นหนึ่งในกลุ่มประเทศพันธมิตรนอกนาโต อย่างเป็นทางการ- ดัชนีตลาดหลักทรัพย์แห่งประเทศไทย ทำสถิติเพิ่มขึ้นสูงสุดในโลกเมื่อเทียบกับปีก่อน (+116%)

**27 ธันวาคม 2546**
 เกิดเหตุระเบิดคาร์บอมบ์ในเมืองคาร์บาลา ประเทศอิรัก ทำให้ทหารไทยเสียชีวิต 2 นาย

**13 ธันวาคม 2546**
 ซัดดัม ฮุสเซน ถูกจับกุมโดยกองกำลังสหรัฐ โดยถูกพบบริเวณ 15 กม. ทางใต้ของเมืองทิกริด ตอนเวลา 20:30 น.
หมวดหมู่:ธันวาคม
หมวดหมู่:พ.ศ. 2546
แม่แบบ:เหตุการณ์ปัจจุบัน2546

←| พ.ศ. 2546 : มกราคม · กุมภาพันธ์ · มีนาคม · เมษายน · พฤษภาคม · มิถุนายน · กรกฎาคม · สิงหาคม · กันยายน · ตุลาคม · พฤศจิกายน · ธันวาคม |→
-----
พฤศจิกายน พ.ศ. 2546

=== 27 พฤศจิกายน 2546**
 อยาตุลเลาะห์ อาลี ซิซตานี ผู้นำมุสลิมนิกายชีอะห์ ชนส่วนใหญ่ในอิรัก เข้าพบเจรจา กับผู้นำรัฐบาลชั่วคราวของอิรัก ซึ่งแต่งตั้งโดยสหรัฐฯ เรียกร้องให้ปรับเปลี่ยนแผนการ ถ่ายโอนอำนาจปกครองอิรัก ด้วยเห็นว่าระบบการเลือกสรรสมัชชาบริหารประเทศ มีความยุ่งยากซับซ้อน และดำเนินการร่างด้วยความช่วยเหลือของกองกำลังพันธมิตร โดยนายซิซตานีต้องการให้อิรักมีการเลือกตั้งอย่างเต็มรูปแบบ (ไทยรัฐ)

**23 พฤศจิกายน 2546**
 เอดูอาร์ด เชวาร์ดนาดเซ ลาออกจากตำแหน่งประธานาธิบดีแห่งจอร์เจีย หลังเกิดเหตุการณ์ชุมนุมประท้วงครั้งใหญ่คัดค้านผลการเลือกตั้งประธานาธิบดี

**14 พฤศจิกายน 2546**
 นักดาราศาสตร์ค้นพบดาวเคราะห์น้อย เซดนา
หมวดหมู่:พฤศจิกายน
หมวดหมู่:พ.ศ. 2546
ตุลาคม พ.ศ. 2546

===31 ตุลาคม 2546**
 มหาธีร์ โมฮัมหมัด ลาออกจากการเป็นนายกรัฐมนตรีของมาเลเซีย หลังจากดำรงตำแหน่งมานานถึง 22 ปี

**15 ตุลาคม 2546**
 โครงการอวกาศของจีน: สาธารณรัฐประชาชนจีนส่งยานเสินโจว 5 พร้อมนักบินอวกาศคนแรกของตนขึ้นสู่อวกาศ ยานเสินโจว 5 โคจรรอบโลก 14 รอบ โดยใช้เวลา 21 ชั่วโมง ก่อนกลับสู่พื้นโลก- นายวิษณุ เครืองาม รองนายกรัฐมนตรี เป็นประธานในพิธีรับรถไฟฟ้าขบวนแรกในโครงการรถไฟฟ้ามหานคร โดยบริษัท ซีเมนส์ เอจี จำกัด จัดส่งมาทางเครื่องบินจากประเทศออสเตรีย ที่ท่าอากาศยานทหารกองทัพอากาศ

**12 ตุลาคม 2546**
 ช่วงช่วงและหลินฮุ่ย แพนด้าซึ่งเป็นทูตสันถวไมตรีไทย-จีน เดินทางถึงสวนสัตว์เชียงใหม่ ตำบลสุเทพ อำเภอเมืองเชียงใหม่ จังหวัดเชียงใหม่

**9 ตุลาคม 2546**
 อฏัล พิหารี วาชเปยี นายกรัฐมนตรีอินเดียและคณะ เดินทางมาเยือนไทยอย่างเป็นทางการระหว่างวันที่ 9-12 ตุลาคม 2546 เพื่อกระชับความสัมพันธ์ในด้านต่าง ๆ

**8 ตุลาคม 2546**
 เกิดเหตุเพลิงไหม้ที่ห้องประชุมชั้น 3 อาคาร 3 ของรัฐสภา เอกสารของคณะกรรมาธิการ อุปกรณ์สำนักงานและเครื่องคอมพิวเตอร์จำนวนหนึ่งได้รับความเสียหาย  ห้องประชุมดังกล่าวใช้เป็นที่เก็บเอกสารคดีการเสียชีวิตของนายห้างทอง ธรรมวัฒนะ อดีตสมาชิกสภาผู้แทนราษฎรกรุงเทพมหานคร (พรรคประชากรไทย) - นายพินิจ จารุสมบัติ รัฐมนตรีว่าการกระทรวงวิทยาศาสตร์และเทคโนโลยีและคณะ แถลงผลการวิจัยบั้งไฟพญานาค ที่มักเกิดขึ้นในวันออกพรรษาบริเวณกลางแม่น้ำโขง จังหวัดหนองคาย ว่าทีมนักวิจัยสรุปว่าเป็นปรากฏการณ์ที่เกิดขึ้นเองตามธรรมชาติ

**5 ตุลาคม 2546**
 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเยือนสาธารณรัฐประชาชนจีน เป็นเวลา 6 วัน

**1 ตุลาคม 2546**
 นายกรัฐมนตรี พ.ต.ท. ทักษิณ ชินวัตร และ รองนายกรัฐมนตรี พลเอกชวลิต ยงใจยุทธ ปฏิเสธข่าวลือที่ว่าอาจมีขีปนาวุธจากพื้นสู่อากาศ 6 ลูก ถูกนำมาใช้ก่อการร้ายในการประชุมเอเปคที่จะมีขึ้นในปลายเดือนตุลาคม

**เหตุการณ์อื่น ๆ**
 19-21 ตุลาคม – ประเทศไทยเป็นเจ้าภาพการประชุมความร่วมมือทางเศรษฐกิจเอเชีย-แปซิฟิก ประจำปี ค.ศ. 2003
หมวดหมู่:ตุลาคม
หมวดหมู่:พ.ศ. 2546
ดรีมแคสต์

ดรีมแคสต์ (Dreamcast) เป็นเครื่องเล่นวิดีโอเกมรุ่นสุดท้ายของเซกา วางจำหน่ายในประเทศญี่ปุ่นวันที่ 27 พฤศจิกายน ค.ศ. 1998  9 กันยายน ค.ศ. 1999 ในสหรัฐ และวันที่ 14 ตุลาคม ค.ศ. 1999 ในยุโรป เป็นเครื่องเล่นวิดีโอเกมยุคที่หกเครื่องแรกก่อนเพลย์สเตชัน 2ของโซนี่ เกมคิวบ์ของนินเท็นโด และ เอกซ์บอกซ์ของไมโครซอฟท์ การยุติการผลิตดรีมแคสต์ในช่วง ค.ศ. 2001–02 ถือเป็นการยุติการทำตลาดเครื่องเล่นวิดีโอเกม 18 ปีของเซกา
ทีมงานที่นำโดยฮิเดกิ ซาโตเริ่มพัฒนาดรีมแคสต์ใน ค.ศ. 1997 ตรงกันข้ามกับฮาร์ดแวร์ราคาแพงของเซกา แซตเทิร์นที่ไม่ประสบความสำเร็จ ดรีมแคสต์ได้รับการออกแบบมาเพื่อลดต้นทุนด้วยส่วนประกอบที่มีจำหน่ายทั่วไป รวมถึงหน่วยประมวลผลกลางฮิตาชิเอสเอช-4 และหน่วยประมวลผลกราฟิกส์ เอ็นอีซี พาวเวอร์วีอาร์ 2 เซกาใช้รูปแบบสื่อจีดีรอมเพื่อหลีกเลี่ยงค่าใช้จ่ายของเทคโนโลยีดีวีดีรอม นักพัฒนาสามารถรวมระบบปฏิบัติการวินโดวส์ซีอีเวอร์ชันที่กำหนดเองลงในแผ่นเกมเพื่อให้การพอร์ตเกมพีซีเป็นเรื่องง่าย และบอร์ดระบบอาร์เคดนาโอมิของเซกาอนุญาตให้มีการแปลงเกมอาร์เคดได้เกือบเหมือนกัน ดรีมแคสต์เป็นเครื่องเล่นวิดีโอเกมเครื่องแรกที่มีโมเด็มโมดูลาร์ในตัวเพื่อการเข้าถึงอินเทอร์เน็ตและการเล่นออนไลน์
แม้ว่าการเปิดตัวในญี่ปุ่นจะประสบปัญหาด้านอุปทาน แต่ดรีมแคสต์ก็ประสบความสำเร็จในการเปิดตัวในสหรัฐ โดยได้รับการสนับสนุนจากแคมเปญการตลาดขนาดใหญ่ อย่างไรก็ตาม ยอดขายลดลงอย่างต่อเนื่องเนื่องจากโซนี่สร้างความคาดหวังสำหรับเพลย์สเตชัน 2 ยอดขายของดรีมแคสต์ไม่เป็นไปตามความคาดหวังของเซกาและความพยายามที่จะต่ออายุความสนใจผ่านการลดราคาทำให้เกิดการสูญเสียทางการเงินอย่างมาก หลังจากมีการเปลี่ยนแปลงผู้บริหาร เซกาได้ยุติการผลิตเครื่องดรีมแคสต์ในวันที่ 31 มีนาคม ค.ศ. 2001 ถอนตัวออกจากธุรกิจเครื่องคอนโซล และปรับโครงสร้างใหม่เป็นผู้พัฒนาบุคคลที่สาม ดรีมแคสต์มียอดขายรวม 9.13 ล้านเครื่องทั่วโลก และผลิตเกมออกมามากกว่า 600 เกม เกมที่ขายดีที่สุดอย่าง โซนิคแอดเวนเจอร์ (ค.ศ. 1998) ซึ่งเป็นเกม 3 มิติเกมแรกในชุดเกม โซนิคเดอะเฮดจ์ฮ็อก ของเซกามียอดขาย 2.5 ล้านชุด
ความล้มเหลวในเชิงพาณิชย์ของดรีมแคสต์มีสาเหตุมาจากหลายปัจจัย รวมถึงการแข่งขันจากเพลย์สเตชัน 2 การสนับสนุนจากผู้พัฒนาบุคคลที่สามอย่างจำกัด และความล้มเหลวก่อนหน้านี้ของ32 เอกซ์ และเซกา แซตเทิร์นที่ทำให้ชื่อเสียงของเซกาเสื่อมเสีย ในการพิจารณาย้อนหลัง นักวิจารณ์ต่างยกย่องดรีมแคสต์ว่าเป็นเครื่องเล่นวิดีโอเกมที่ดีที่สุดเครื่องหนึ่ง โดยถือว่าดรีมแคสต์ล้ำหน้าในยุคนั้นด้วยแนวคิดบุกเบิก เช่น การเล่นออนไลน์และเนื้อหาที่ดาวน์โหลดได้ เกมดรีมแคสต์หลายเกมได้รับการยกย่องว่าเป็นนวัตกรรมใหม่ รวมถึง โซนิคแอดเวนเจอร์ เครซีแท็กซี (ค.ศ. 1999) เชนมู (ค.ศ. 1999) เจ็ตเซ็ตเรดิโอ (ค.ศ. 2000) และ แฟนตาซีสตาร์ออนไลน์ (ค.ศ. 2000) ดรีมแคสต์ยังคงได้รับความนิยมในชุมชนผู้สร้างโฮมบริวซึ่งได้พัฒนาเซิร์ฟเวอร์ส่วนตัวเพื่อรักษาฟังก์ชันออนไลน์และซอฟต์แวร์ดรีมแคสต์อย่างไม่เป็นทางการ

**บรรณานุกรม**
 title-link=1001 Video Games You Must Play Before You Die- isbn=978-0-07-223172-4- cite book|last=Kent|first=Steven L.|author-link=Steven L. Kent|title=The Ultimate History of Video Games: The Story Behind the Craze that Touched our Lives and Changed the World|year=2001|publisher=Prima Publishing|location=Roseville, California|isbn=978-0-7615-3643-7
หมวดหมู่:เครื่องเล่นวิดีโอเกม
กันยายน พ.ศ. 2546

=== 28 กันยายน 2546**
เมื่อวันที่ 28กันยายน พ.ศ. 2546​ บริษัท​เอกชน​ SOULODO​ ได้ทำการจัดตั้ง​ Wix​ ซึ่งเป็นเว็บเขียนบล็อกและออกแบบบล็อกส่วนตัว​ เพื่อนำเสนอสินค้าและบริการ​ ซึ่งการจัดตั้งในครั้งนี้ได้ทำการจดลิขสิทธิ์​กับ​ Magic fiction ซึ่งมี​ownerคือ​ รณภพ​ หงษ์​สูงเนิน* เป็นผู้บริหารจัดการบล็อก​ที่มีอายุน้อยที่สุดในกลุ่มWix.com.ปัจจุบัน​อาศัยอยู่​ที่​ประเทศไทย​ เริ่มเขียนบล็อกตั้งแต่อายุ12-ปัจจุบัน​ จนปัจจุบัน​ได้ทำการจดลิขสิทธิ์​และทำสัญญา​กับทางบริษัท​soulodo(TH)​ ปัจจุบัน​เว็บบล็อก​นี้กำลังถูกปิดปรับปรุง​และพัฒนา​และอาจจะเปิดให้บริการได้ประมาณ​ เดือนกรกฎา​คม​ 2564ที่จะถึงนี้.

**27 กันยายน 2546**
 ยานสมาร์ต-1 ขึ้นสู่อวกาศ

**23 กันยายน 2546**
 ก่อตั้งสำนักงานส่งเสริมอุตสาหกรรมซอฟต์แวร์แห่งชาติ

**21 กันยายน 2546**
 ภารกิจยาวนาน 14 ปี ตั้งแต่เดินทางออกจากโลกของยานกาลิเลโอสิ้นสุดลง เมื่อยานถูกบังคับให้ทำลายตัวเองในบรรยากาศของดาวพฤหัสบดี

**10 กันยายน 2546**
 แอนนา ลินห์ รัฐมนตรีว่าการกระทรวงการต่างประเทศของสวีเดนถูกแทงเสียชีวิต นับเป็นนักการเมืองชื่อดังคนที่ 2 ในไม่กี่ทศวรรษที่ผ่านมาของสวีเดนที่ถูกลอบสังหาร
หมวดหมู่:กันยายน
หมวดหมู่:พ.ศ. 2546
สิงหาคม พ.ศ. 2546

ง
ง
-ชลล

**27 สิงหาคม 2546**
 ดาวอังคารเข้าใกล้โลกมากที่สุดในรอบเกือบ 60,000 ปี

**24 สิงหาคม 2546**
 ยานวอยเอเจอร์ 2 อยู่ห่างจากโลก 71 หน่วยดาราศาสตร์ และกำลังเคลื่อนห่างออกจากระบบสุริยะด้วยอัตราเร็ว 3.3 หน่วยดาราศาสตร์ต่อปี (ประมาณ 15 กิโลเมตร/วินาที) อีกประมาณ 40,000 ปี ยานวอยเอเจอร์ 2 จะเดินทางถึงระบบดาวเคราะห์อื่น

**11 สิงหาคม 2546**
 องค์การนาโตรับหน้าที่บัญชาการกองกำลังรักษาสันติภาพในอัฟกานิสถาน นับเป็นปฏิบัติการนอกทวีปยุโรปครั้งแรกในรอบ 54 ปี- ริดวน อิซามุดดิน (ฮัมบาลี) หนึ่งในแกนนำขบวนการก่อการร้ายเจมาห์ อิสลามมิยาห์ (เจไอ) ถูกจับกุมได้ในจังหวัดพระนครศรีอยุธยาโดยความร่วมมือระหว่างตำรวจไทยกับซีไอเอ

**10 สิงหาคม 2546**
รีลมาดริด ลงแข่งขันนัดพิเศษกับ ทีมชาติไทย ที่สนามราชมังคลากีฬาสถาน ผลการแข่งขันทีมชาติไทยแพ้ไป 1-2 ประตู  (ยูทิวบ์)

**4 สิงหาคม 2546**
 4 สิงหาคม – ภราดร ศรีชาพันธุ์ นักเทนนิสอันดับ 1 ของทวีปเอเชีย ทำผลงานดีที่สุดในชีวิตด้วยการขึ้นเป็นมืออันดับ 9 ของโลก
หมวดหมู่:สิงหาคม
หมวดหมู่:พ.ศ. 2546
กรกฎาคม พ.ศ. 2546

=== 25 กรกฎาคม 2546**
 แลนซ์ อาร์มสตรอง สร้างประวัติศาสตร์ด้วยการชนะเลิศการแข่งขันตูเดอฟรองซ์ เป็นครั้งที่ 6 ติดต่อกัน

**22 กรกฎาคม 2546**
 กองทัพสหรัฐ บุกโจมตีอาคารหลังหนึ่งในเมืองโมสูลของประเทศอิรัก เป็นผลให้บุตรชาย 2 คน ของซัดดัม ฮุสเซน คือ อูเดย์และคูเซย์ เสียชีวิต
*ปาณรวัฐ กิตติกรเจริญ หรือ บิ๊ก ดีทูบี สมาชิกวงดีทูบี ประสบอุบัติเหตุรถพลิกคว่ำตกลงไปในคูน้ำข้างถนนศรีนครินทร์ จังหวัดสมุทรปราการ ได้รับบาดเจ็บเพียงเล็กน้อย ก่อนที่จะทรุดหนักไม่ได้สติในเวลาต่อมาเป็นเวลา 4 ปี ก่อนที่จะเสียชีวิตในปลายปี พ.ศ. 2550  (ไทยรัฐ)

**15 กรกฎาคม 2546**
 ก่อตั้งมูลนิธิมอซิลลา

**8 กรกฎาคม 2546**
 นพ. สุรพงษ์ สืบวงศ์ลี รัฐมนตรีว่าการกระทรวงเทคโนโลยีสารสนเทศและการสื่อสาร ประกาศแผนการจัดระเบียบเกมออนไลน์ เนื่องจากมีเด็กติดเกมออนไลน์จำนวนมาก
หมวดหมู่:กรกฎาคม
หมวดหมู่:พ.ศ. 2546
มิถุนายน พ.ศ. 2546

===21 มิถุนายน 2546**
 แฮร์รี่ พอตเตอร์ กับภาคีนกฟีนิกซ์ ตอนที่ 5 ของนวนิยายชุด แฮร์รี่ พอตเตอร์ วางจำหน่ายทั่วโลก

**11 มิถุนายน 2546**
 พรรคฝ่ายค้านรัฐบาลเผด็จการทหารพม่าแสดงความยินดีต่อทูตพิเศษของสหประชาชาติ ที่ได้เข้าพบนางอองซาน ซูจี ผู้นำพรรคสันนิบาตชาติเพื่อประชาธิปไตย (เอ็นแอลดี) ซึ่งถูกทางการพม่ากักตัว เอาไว้นานถึง 12 วัน ตั้งแต่เหตุปะทะกันรุนแรงระหว่างผู้สนับสนุนนางซูจีกับ ผู้สนับสนุนฝ่ายรัฐบาล เมื่อ 30 พ.ค. ที่ผ่านมา โดยพบว่านางซูจีไม่มีอาการได้ รับบาดเจ็บและขวัญกำลังใจยังดีเยี่ยม ตลอดจนเชื่อว่านางซูจีจะได้รับการปล่อยตัวภายใน 2 สัปดาห์ ท่ามกลางความพยายามของประชาคมโลกที่ช่วยกันกดดัน รัฐบาลพม่าให้ดำเนินการดังกล่าว (ไทยรัฐ)
หมวดหมู่:มิถุนายน
หมวดหมู่:พ.ศ. 2546
พฤษภาคม พ.ศ. 2546

=== 30 พฤษภาคม 2546**
 กลุ่มทหารในสังกัดรัฐบาลประเทศพม่า บุกเข้าจับกุมตัวนางออง ซาน ซูจี ทำให้ความหวังที่จะเกิดประชาธิปไตยในประเทศพม่า มืดมนลงไปอีก

**22 พฤษภาคม 2546**
 สภาผู้แทนราษฎร ลงมติให้วันที่ 14 ตุลาคม เป็นวันประชาธิปไตยแห่งชาติ

**17 พฤษภาคม 2546**
 โปรแกรมค้นดูเว็บที่ใช้ชื่อว่า ฟีนิกซ์ ไฟร์เบิร์ด เปลี่ยนชื่อเป็น มอซิลลา ไฟร์ฟอกซ์
หมวดหมู่:พฤษภาคม
หมวดหมู่:พ.ศ. 2546
เมษายน พ.ศ. 2546

===14 เมษายน 2546**
 นายแพทย์ธวัช สุนทราจารย์ รองปลัดกระทรวงสาธารณสุข ในฐานะผู้บัญชาการศูนย์เฉพาะกิจป้องกันและควบคุมโรคทางเดินหายใจเฉียบพลันรุนแรง (SARS) เปิดเผยว่า ตั้งแต่สถานการณ์โรคซาร์สเริ่มเกิดขึ้นถึงวันนี้ประเทศไทย สามารถควบคุมป้องกันโรคเป็นผลสำเร็จ

**10 เมษายน 2546**
 การก่อสร้างงานโยธาโครงการรถไฟฟ้าใต้ดินสายเฉลิมรัชมงคล หัวลำโพง-ห้วยขวาง-บางซื่อ ก่อสร้างแล้วเสร็จแล้ว
หมวดหมู่:เมษายน
หมวดหมู่:พ.ศ. 2546
มีนาคม พ.ศ. 2546

===15 มีนาคม 2546**
 หู จิ่นเทา ขึ้นดำรงตำแหน่งประธานาธิบดีจีน ต่อจากนายเจียง เจ๋อหมิน

**12 มีนาคม 2546**
 องค์การอนามัยโลกประกาศเตือนการแพร่ระบาดของโรคซาร์ส

**4 มีนาคม 2546**
 ผลการสำรวจเกี่ยวกับคุณภาพชีวิตในเมืองใหญ่ 215 เมืองทั่วโลกโดยบริษัทที่ปรึกษาเมอร์เซอร์ ฮิวแมน รีซอร์ส คอนซัลติง พบเมืองซูริกในประเทศสวิตเซอร์แลนด์ยังครองแชมป์การเป็นเมืองน่าอยู่อันดับ 1 ของโลก
หมวดหมู่:มีนาคม
หมวดหมู่:พ.ศ. 2546
กุมภาพันธ์ พ.ศ. 2546

==วันศุกร์ที่ 21 กุมภาพันธ์ 2546**
คาราบาวจัดคอนเสิร์ต "20 ปี คาราบาว เรื่องราวของคน ดนตรี และเขาควาย" ขึ้นเป็นรอบแรกที่ห้องแพลนนารีฮอลล์ ศูนย์การประชุมแห่งชาติสิริกิติ์ ในวาระครอบรอบ 20 ปีของการก่อตั้งวง นับเป็นคอนเสิร์ตใหญ่ครั้งแรกของคาราบาวในรอบกว่า 4 ปี  (ไทยทิคเก็ตเมเจอร์)

**วันเสาร์ที่ 15 กุมภาพันธ์ 2546**
 ประชาชนราว 10-15 ล้านคนใน 600 เมืองทั่วโลก ร่วมกันประท้วงสหรัฐฯ ในการทำสงครามกับอิรัก เป็นการประท้วงที่มีคนเข้าร่วมมากที่สุดในประวัติศาสตร์

**วันเสาร์ที่ 1 กุมภาพันธ์ 2546**
 รัฐบาลไทยเริ่มสงครามต่อต้านยาเสพติด- กระสวยอวกาศโคลัมเบียขององค์การนาซา ระเบิดเหนือเท็กซัส ระหว่างการเดินทางกลับเข้าสู่บรรยากาศโลก ในเที่ยวบิน เอสทีเอส-107 คร่าชีวิตนักบิน 7 คน
หมวดหมู่:กุมภาพันธ์
หมวดหมู่:พ.ศ. 2546
มกราคม พ.ศ. 2546

==29 มกราคม 2546**
 ข่าวลือในกัมพูชาที่ว่า สุวนันท์ คงยิ่ง ดารานักแสดงไทยขวัญใจชาวกัมพูชา กล่าวว่านครวัดเป็นของไทย เป็นเหตุให้เกิดจลาจล มีการบุกเผาสถานทูตไทยและอาคารพาณิชย์ที่คนไทยเป็นเจ้าของ ในกรุงพนมเปญ รัฐบาลส่งเครื่องบินลำเลียงซี-130 ไปรับคนไทยกว่า 500 คนกลับประเทศ ปิดด่านชายแดน ลดระดับความสัมพันธ์ทางการทูต และเรียกร้องให้กัมพูชาชี้แจงเหตุการณ์ที่เกิดขึ้น พร้อมทั้งชดใช้ค่าเสียหาย

**22 มกราคม 2546**
 เกิดเหตุแผ่นดินไหวที่สั่นสะเทือนจนรู้สึกได้จากหาดใหญ่ ภูเก็ต ถึงกรุงเทพมหานครนั้น มีต้นกำเนิดที่เมืองเมดานซึ่งมีพื้นที่ใหญ่สุดบนเกาะสุมาตรา ภาคเหนือของอินโดนีเซียในเวลา 09.58 น. ตามเวลาประเทศไทย ส่วนความแรงที่วัด ได้มีความแตกต่างกัน โดยสำนักงานธรณีวิทยาและกรมอุตุนิยมวิทยาท้องถิ่นอินโดนีเซีย วัดขนาดได้ 4.6
หมวดหมู่:มกราคม
หมวดหมู่:พ.ศ. 2546